b'\n_START_ARTICLE_\nMuziej\xc5\xb3 naktis\n_START_PARAGRAPH_\nMuziej\xc5\xb3 naktis\xc2\xa0\xe2\x80\x93 Tarptautin\xc4\x97s muziej\xc5\xb3 tarybos (ICOM) kasmet inicijuojamas Tarptautin\xc4\x97s muziej\xc5\xb3 dienos (gegu\xc5\xbe\xc4\x97s 18 d.) renginys. Akcijos tikslas\xc2\xa0\xe2\x80\x93 parodyti muziej\xc5\xb3 eksponatus nakt\xc4\xaf, kai paprastai muziejai nedirba, bei supa\xc5\xbeindinti su muziejais \xc4\xafvairi\xc5\xb3 bendruomeni\xc5\xb3 narius. T\xc4\x85 dien\xc4\x85 organizuojami renginiai lankytojams nemokami._NEWLINE_Nuo 2005\xc2\xa0m. rengiama tarptautin\xc4\x97 muziej\xc5\xb3 bendruomen\xc4\x97s akcija \xe2\x80\x9eEuropos muziej\xc5\xb3 naktis\xe2\x80\x9c buvo inicijuota Pranc\xc5\xabzijos kult\xc5\xabros ir ry\xc5\xa1i\xc5\xb3 ministerijos.\n_START_SECTION_\nLietuvoje\n_START_PARAGRAPH_\nLietuvos muziej\xc5\xb3 asociacija kasmet kvie\xc4\x8dia muziejus i\xc5\xa1 anksto registruoti savo programas \xc5\xa1ios \xc5\xa1vent\xc4\x97s renginiams. \xc5\xa0ia proga daugelis Lietuvos muziej\xc5\xb3 bei galerij\xc5\xb3 veikia ilgiau ir lankymasis juose nemokamas. Muziejai paprastai parengia specialias programas, pristatomos ekspozicij\xc5\xb3 naujienos. Be did\xc5\xbei\xc5\xb3j\xc5\xb3 miest\xc5\xb3, renginiai organizuojami ir daugelyje kit\xc5\xb3 Lietuvos muziej\xc5\xb3: Roki\xc5\xa1kio kra\xc5\xa1to muziejuje, Trak\xc5\xb3 istorijos muziejuje, Alantos dvaro muziejuje-galerijoje, Kernav\xc4\x97s archeologijos ir istorijos muziejuje, Vyd\xc5\xabno muziejuje Kintuose, Raseini\xc5\xb3 kra\xc5\xa1to istorijos muziejuje, \xc5\xbdemaitijos kaimo muziejuje Tel\xc5\xa1iuose ir dar daug kit\xc5\xb3.'